בחור אנלוגי בעולם דיגיטלי
אני בחור אנלוגי בעולם דיגיטלי; מנסה לנגן כינור; במסיבה בריבוע מקפץ בשיפוע; ועושה צעדים לאחור; אני בחור פרימיטיבי בעולם אינטנסיבי; בעולם שכולו חשמל; אבל כותב בינתיים על שדה ושמיים; וכוכב שביט שנפל; אנלוגי, כן כן; בדיגיטלי, כן כן; אבל כותב בינתיים על שדה ושמיים; וכוכב שביט שנפל; אני בחור פרובלמטי בעולם אוטומטי; אנשים דופקים בפטיש; ועל בסיס לא פורמלי בפנים היא אמרה לי; אוי כמה שאתה רגיש; תראה, תראה, איזה פלא, חרקים כאלה; איך עשו אותם, ככה הוא אמר; אבל אני על אופניים, גלגלים לי שניים; מקובל עליי ולא מיותר; אנלוגי, כן כן; בדיגיטלי, כן כן; אבל אני על אופניים, גלגלים לי שניים; מקובל עליי ולא מיותר; אני בחור בסיסי עם מבטא רוסי; בשבת משחק שש בש; בחמישים ושתיים הייתי בן שנתיים; שזה עשר לחלק לחמש; כן, בחור מונוליטי בעולם פוליטי; בעולם שכולו מהומה; כשטסים המיראז'ים מצייר קולאז'ים; ואוחז לי באמא אדמה; אנלוגי, כן כן; בדיגיטלי, כן כן; כשטסים המיראז'ים מצייר קולאז'ים; ואוחז לי באמא אדמה; 